# Komunita Ľudovítov, nezisková organizácia

***Centrum pre deti a rodiny s resocializačným programom***

Výročná správa

2019

# MUDr. Karol Hollý MUDr. Ľubomír Gábriš

Predseda správnej rady Riaditeľ RS

# Základné údaje:

Sídlo organizácie: časť Ľudovítov, Šopy 3, 941 11 Palárikovo

IČO: 360 96 725 DIČ: 202 168 3774

Akreditácia na vykonávanie opatrení sociálnoprávnej ochrany detí a sociálnej kurately

č. 14004/2006-I/21AK zo dňa 18.7.2006 bola predĺženás právoplatnosťou od 6.10.2016 na obdobie ďalších 5 rokov pre 66 klientov pod č. 14854/2016-M\_OSSODRAK.

Rozhodnutím MPSVaR z 20.2.2019 sa zmenila kapacita Centra pre deti a rodiny na 47

klientov podľa programu predloženého akreditačnej komisii ministerstva v štruktúre:

25 dospelých klientov Komunita Ľudovítov, 22 klientov Komunita Poloma v pomere 12

detí a 10 plnoletých fyzických osôb.

OKEČ: 85 310 Činnosti sociálnej pomoci s ubytovaním

Č.ú. : SK1511110000006619261025 UniCredit Bank

Štatutárny orgán – riaditeľ: MUDr. Ľubomír Gábriš

Predseda správnej rady: MUDr. Karol Hollý

účel Centra: vykonávanie resocializačného programu na podporu sociálneho začlenenia dieťaťa alebo plnoletej fyzickej osoby závislých od alkoholu, drog alebo nelátkových závislostí pobytovou formou

opis cieľovej skupiny: -muži a ženy od 18 rokov závislí od alkoholu, drog alebo hazardných

hier, internetu, počítačových a iných hier

-dievčatá a chlapci od 15 - 18 rokov závislí od alkoholu, drog alebo

hazardných hier, internetu, počítačových a iných hier

-dievčatá a chlapci od 15 – 18 rokov, ktorým pobyt v centre uložil súd

neodkladným opatrením vo veci uloženia výchovného opatrenia alebo

výchovným opatrením

Od 1.4.2018 v súlade s novelou zákona 305/2005 Z.z. a vyhláškou 103/2018 boli platné nasledovné podmienky prijatia:

* Vek klienta od 15 rokov
* Odporúčanie psychiatra na pobyt v resocializačnom centre
* Odporúčanie orgánu sociálnoprávnej ochrany detí a sociálnej kurately
* Schopnosť klienta porozumieť programu centra, akceptovať ho a byť ochotný

k stanoveniu spoločných cieľov individuálneho resocializačného plánu

* spolupráca rodiny klienta ( najmä v prípade maloletého klienta)

dôvody vylučujúce vykonávanie opatrení v Centre:

* maloletý klient neabsolvoval pred nástupom do centra štvortýždňovú hospitalizáciu na psychiatrickom oddelení a nemá odporúčanie detského psychiatra k pobytu
* klient nedodržiava pravidlá obsiahnuté v programe Centra
* klient sa bez uvedenia dôvodu nevráti v určenom čase z pobytu mimo Centra
* závažné zdravotné problémy klienta, ktoré nemožno zvládnuť v podmienkach Centra:

\* infekčné ochorenia typu HIV, HCV (riziko ohrozenia vzhľadom na nízku mieru zodpovednosti ostatných klientov často s duálnymi diagnózami),

\* zmyslové postihnutie (nevidiaci klient, nemý, nepočujúci)

\* zdravotný postih vyžadujúci bezbariérový prístup klienta

* aktuálne silne pod vplyvom návykovej látky, tento stav znemožní, aby s plným vedomím prijal podmienky resocializačného programu - na overenie podozrenia je centrum oprávnené požadovať od klienta aktuálne lekárske vyšetrenie krvi alebo iného biologického materiálu poskytovateľom zdravotnej starostlivosti

Odborné metódy práce s klientom centra v roku 2019:

***Individuálna sociálna práca*** - priebežne

***Individuálna psychologická diagnostika a poradenstvo*** priebežne

***Individuálne pedagogické vedenie*** priebežne

***Skupinová sociálna práca -***  má svoje ďalšie variácie realizované priebežne:

***skupinové poradenstvo****, p****redprestupové a prestupové skupiny, fázové skupiny***, ***tématické skupiny, samoriadiace skupiny, meetingy anonymných alkoholikov a narkomanov***

***Práca s rodinou klienta -*** *v* rámci rodičovských skupín organizovaných 1x mesačne v obidvoch komunitách alebo pobytovo na viac dní, v r. 2019 bolo realizovaných 5 viacdňových pobytov v Ždiari, Červenom Kláštore a Vysokých Tatrách

***Pracovné aktivity*** – priebežne práce v záhrade, pri zvieratách, domáce práce, práce s drevom

***Športové aktivity -*** v roku 2019 okrem pravidelných aktivít v komunitách klienti absolvovali viacero turnajov so študentmi SOŠ drevárskej vo Zvolene, zapojili sa do akcie Doby Tatry – 6 vysokohorských štítov za 3 mesiace, tiež absolvovali celodennú turistiku v Chočských vrchoch, Kremnických vrchoch, na Krupinskej planine, opakovane vo Veľkej a Malej Fatre, vodácky kurz v Pieninách a lyžiarsky kurz v Ždiari. Zimného výstupu na Ďumbier a Silvestrovského výstupu na Sitno sa zúčastnilo aj viacero z rodičov, niektorí sa tiež s nami zapojili do výzvy Doby Tatry. Viacero klientov sa zúčastnilo ako diváci hokejových zápasov vo Zvolene a absolvovali opakované návštevy Mestskej plavárne. V komunite Ľudovítov sa klienti mohli zúčastňovať školy folklórneho a spoločenského tanca, na Polome cvičiť jógu.

***Animoterapia, hipoterapia a canisterapia*** - výcvik psov pod odborným vedením externého inštruktora

***Vedenie k spiritualite:*** možnosť duchovnej obnovy návštevou svätých omší a individuálnej konzultácie s kňazmi vrátane realizácie bohoslužieb v komunitách. V priestoroch DCM v Španej doline klienti absolvovali  2 x krátke pobytové návštevy počas roka.

***Ďalšie aktivity:*** Viacero klientov sa samostatne alebo spolu s rodičmi zúčastnilo folklórneho festivalu v Detve, Očovskej hrudy, cestovateľského kina Whiskyho o Iráne, o severozápade USA, v Piešťanoch prednášky o životnom prostredí, histórii Československa a cestovaní po Číne, predstavení v DJGT Zvolen, Noci kostolov s vystúpením Simy Martauzovej v Prievidzi a návštevy hudobníka Žiarislava v Kokavke.

Obidve komunity majú k dispozícii 9 miestne autá, čo rozšírilo možnosť kultúrnych, športových, hudobných a iných osvetových podujatí.

Zmenu hodnotového sveta klientov sme sa opäť snažili realizovať aj prostredníctvom návykov na zdravé stravovanie, okrem očistného 40 dňového pôstu v predveľkonočnom období (vynechanie mäsa a bieleho cukru) ich učíme pestovať bio zeleninu a variť zdravé jedlá.

Personálne zázemie v roku 2019

Odborný tím centra a personálne zázemie zamestnancov skupín v Centre pozostávalo z psychiatra (zároveň riaditeľ Centra), troch psychológov, špeciálneho pedagóga, zdravotnej sestry, jedného magistra sociálnej práce a dvoch s bakalárskym vzdelaním, troch zamestnancov pre pracovné aktivity s inžinierskym vzdelaním a ďalších sedem s nižším vzdelaním – prevažne stredoškolským s maturitou. Dvaja zamestnanci bakalárskeho vzdelania si externe dokončujú magisterské vzdelanie v odbore sociálna práca (jeden z nich ukončil štúdium v jan. 2020), dvaja so stredoškolským vzdelaním pokračujú v štúdiu sociálnej práce v bakalárskom type štúdia.

Dvaja psychológovia sú frekventanti výcviku v dynamicky a hlbinne orientovanej skupinovej psychoterapii, ďalší v hlbinnej psychoterapii detí a adolescentov. Psychiater a špeciálny pedagóg sú zaradení do výcviku v symbolicko-relaxačnej psychoterapii.

Na zasadaní správnej rady v decembri 2019 bolo prerokované podozrenie z porušenia pracovnej disciplíny u jedného zamestnanca s odporučením ukončiť pracovný pomer a návrhom opatrení na realizácii ďalších krokov.

Finančné zabezpečenie v roku 2019

Na základe zmluvy č. 91/OVOSOD/2019 s Ústredím práce, sociálnych vecí a rodiny MPSVaR SR, ktoré prispelo na prevádzku sumou 676.800,- eur sme finančné prostriedky čerpali priebežne, po zmluvne zadanej povinnosti vracať časť prostriedkov za obsadené miesta a časť za neobsadené miesta na konci každého štvrťroka sme z tejto sumy vyčerpali 593 923,42eur. Žiadosťou o vyčlenenie z týchto prostriedkov na kapitálové výdavky vo výške 48 560,- eur sme získali kapitálové prostriedky na požiarnu signalizáciu a kamerový systém v obidvoch komunitách vo výške 19 560,- eur a osobný 9 miestny automobil vo výške 29 000,- eur, spolu 48 560,- eur. V prípade projektu požiarnej signalizácie sme vzhľadom na výšku investície realizovali aj výzvu na predloženie cenovej ponuky, dňa 14.10.2019 bola vybraná na realizáciu spoločnosť SAK plus, s.r.o. Priamym zadaním na kamerový systém zabezpečila realizáciu tohto projektu firma TOMIPO T.S., s.r.o. Prostredníctvom elektronického trhoviska sme verejným obstarávaním zakúpili VW transportér.

Od nadácie Aténa sme darom získali shokový schladzovač/zmrazovač v hodnote 1620,- eur.

Zmluvou o poskytnutí finančného príspevku č. 20190211 vo výške 652,74 s Nadáciou Centra pre filantropiu sme zabezpečili vybavenie komunity v Ľudovítove cez projekt „Elektrospotrebiče pre resocializačné zariadenie“.

Organizácia zrealizovala predaj vozidla Peugeot Partner za 400,- eur dňa 12.7.2019. Vozidlo Ávia 30 valník sme dočasne vyradili z prevádzky (odobrané značky s požiadavkou na 3 roky).

Kontrolná činnosť štátnych orgánov v roku 2019:

V januári 2019 bol prerokovaný na odbore starostlivosti o životné prostredie v Krupine protokol o kontrole zo dňa 14.12.2018 v súvislosti s legalizáciou studne v komunite Poloma a čističky odpadových vôd. Proces legalizácie studne je ukončený, odoberané vzorky vody z nej pravidelne podľa zákona vždy potvrdzovali kvalitu vody v súlade s predpismi. Stavebné povolenie na ČOV sme obdržali v októbri 2019, v decembri sme menovaný úrad požiadali o kolaudáciu. Predbežné výsledky analýz vzoriek potvrdzujú vysokú pravdepodobnosť skolaudovania stavby bez pripomienok v systéme vyššej kvality.

Kontrola Regionálneho úradu verejného zdravotníctva v Nových Zámkoch preskúmala prevádzkovanie fóliovníkov a ďalších drobných stavieb bez ich predchádzajúceho kladného rozhodnutia, rozhodnutím z 10.7.2019 prerušuje konanie do doby vydania rozhodnutia príslušného stavebného úradu ku kolaudácii uvedených stavieb.

Na základe poverenia ministra práce, sociálnych vecí a rodiny vykonali poverení zamestnanci MPSVaR a prizvané osoby z rezortu zdravotníctva dňa 5.2.2019 kontrolu zabezpečovania zdravotnej starostlivosti o deti s nariadeným pobytom súdu s účinnosťou od 1.4.2018. Závery kontroly neobsahujú žiadne pochybenia zo strany našej organizácie.

Dňa 22.3.2019 začal v našej organizácii vládny audit účtovného obdobia rok 2017, ukončený dňa 17.5.2019. Organizácii z kontroly nevyplynul žiadny protokol a možná pokuta.

V dňoch od 9.4.2019 bola stanovená organizácii kontrola odvodu poistného na sociálne poistenie a kontrolu plnenia ďalších povinností organizácie voči Sociálnej poisťovni. Neboli sme informovaní o žiadnych prípadných nedostatkoch.

Dňa 29.5.2019 bola realizovaná metodická návšteva Ústredia práce, sociálnych vecí a rodiny v komunite Ľudovítov, zápis z návštevy a odporúčané opatrenia boli prerokované.

**Kvantitatívne údaje o klientoch a prevádzke za rok 2019**

Spolu klientov **prijatých** **53 klientov, prepustených 55** klientov

Celkový počet klientov v roku 2019 : **94, z toho 25 žien (27%), 69 mužov (63%)**.

Celkovo detí do 18 rokov v roku 2019: **27, t.j. 29 %**

Z toho vo veku povinnej školskej dochádzky**: 7 detí**

Klientov v zariadení umiestnených cez neodkladné /vých. opatrenie : **12, t.j. 13%**

Priemerná dĺžka pobytu klienta na dobrovoľný pobyt : **9,1 mesiaca**

Priemerná dĺžka pobytu klienta prijatého na predbežné/výchovné opatrenie: **15 mesiacov**

Priemerný vek klientov spolu: **23,3 roka**

Priemerný vek podľa pohlavia: **ženy 19,7 muži 24,6 rokov**

Úspešné ukončenie resocializačného programu**: 15**

Predčasné ukončenie v stabilizačnej fáze**: 16**

Ukončenie pobytu v adaptačnej fáze**: 24, t.j. 44 %**

Zabezpečenie práce s klientom a súbežne s rodinou**: 77, t.j. 74 % klientov**

Zabezpečovanie prípravy na budúce povolanie: **25, t.j. 24 % klientov**

Počet zamestnancov k 31.12.2019 : **20 (z toho 18 plný prac. úväzok)**

Vysokoškolské vzdelanie zamestnancov**: 12 zamestnancov , t.j. 60 %**

Ukončení v roku 2018 a dosledovaní**: 37 klientov, z toho 16 abstinujúcich, t.j. 43 %**

***Preferovaná droga klientov zariadenia:***

|  |  |
| --- | --- |
| Počet klientov celkovo | 94 |
| Pervitín | 44 |
| Kanabinoidy samotné | 9 |
| Heroín a iné opiáty | 1 |
| Alkohol | 19 |
| Kokaín | 2 |
| Polyužívatelia a iné | 19 |
|  |  |
| Intravenózne | 7 |
|  |  |

# Príjmy organizácie a ich poskytovatelia v roku 2019:

|  |
| --- |
|  |
| **Finančný príspevok na prevádzku pre klientov** |
| **Zmluvou s Ústredím PSVaR.............................................................. 593 923,42 Eur** |
|  |
| **Príspevky klientov................................................................................... 23 344,46 Eur** |
| **2 % dane................................................................................................... 11 160,61 Eur** |
| **Dary právnické osoby (Nadácia Aténa - drobný majetok)................... 1 620, 00 Eur** |
| **Dary právnické osoby (Siemens CPF)................................................... 652,74 Eur** |
| **Dary fyzické osoby.....................................................................................  550,00 Eur** |
| **Ostatné príjmy............................................................................................. 170,00 Eur** |

Na tomto mieste chceme zvýrazniť poďakovanie pre všetkých našich prispievateľov, darcov, sponzorov, podporovateľov, ktorí podľa svojich možností a schopností prispievajú na rozvíjanie nášho resocializačného centra a tak napomáhajú realizovať aktivity, ktoré sú pre našich klientov mimoriadne potrebné. Ide o aktivity, ktoré nebolo možné realizovať z verejných zdrojov, či už vzhľadom na rozpočet prevádzkových nákladov a metodickým usmernením ich možného využitia, alebo štátom nevytvorené dostatočné podmienky na realizáciu z verejných zdrojov.

Ďakujeme všetkým, ktorí nie sú priamo menovaní, ale vedia, že aj ich ochotou pomôcť vybudovať zázemie komunít pre klientov sa vytvárajú podmienky na ich návrat do rodín s túžbou po novej kvalite živote.

|  |  |  |  |  |  |
| --- | --- | --- | --- | --- | --- |
| **Stav a pohyb majetku a záväzkov organizácie** | | | | | |
| **Názov** | | | **31.12.2019** | **31.12.2018** | **31.12.2017** |
| **Neobežný majetok spolu** | | | **173656,00** | **150211,00** | **247042,00** |
| Z toho: | | dlhodobý hmotný majetok | 173656,00 | 150211,00 | 247042,00 |
| **Obežný majetok spolu** | | | **64390,00** | **28640,00** | **30316,00** |
| z toho: | | zásoby | 5871,00 | 2167,00 | 5303,00 |
| krátkodobé pohľadávky | 769,00 | 998,00 | 2478,00 |
| finančné účty | 57750,00 | 25475,00 | 22535,00 |
| **Časové rozlíšenie spolu - pohľadávky** | | | **3270,00** | **3701,00** | **4209,00** |
| ***Majetok spolu*** | | | ***241316,00*** | ***182552,00*** | ***281567,00*** |
| **Vlastné zdroje krytia majetku spolu** | | | **85592,00** | **86968,00** | **241203,00** |
| z toho: | | imanie a peňažné fondy | 5478,00 | 5478,00 | 5478,00 |
| nevyspor. VH minulých rokov | 81607,00 | 106891,00 | 255729,00 |
| výsledok hosp. za účtovné obdobie | -1493,00 | -25401,00 | -20004,00 |
| **Cudzie zdroje spolu** | | | **84110,00** | **59748,00** | **17428,00** |
| z toho: | | rezervy | 27079,00 | 12575,00 | 13302,00 |
| dlhodobé záväzky | 2907,00 | 22403,00 | 2772,00 |
| krátkodobé fin. výpomoci | 0,00 | 0,00 | 0,00 |
| krátkodobé záväzky | 37645,00 | 24770,00 | 1354,00 |
| **Časové rozlíšenie spolu - záväzky** | | | **71614,00** | **35836,00** | **22936,00** |
| ***Záväzky, zdroje spolu*** | | | ***241316,00*** | ***182552,00*** | ***281567,00*** |

**Prehľad o výnosoch a nákladoch**

|  |  |  |
| --- | --- | --- |
| ***Výnosy*** | | |
|
| **Tržby z predaja služieb** | | **170,00** |
| **Prijaté príspevky od iných organizácií** (bezúčelové a prislúchajúca suma účelových darov na aktuálny rok) | | **10186,74** |
| **Prijaté príspevky od fyzických osôb** | | **550,00** |
| **Iné výnosy** | | **0,00** |
| **Tržby z predaja dlhodobého hmot. a nehmot. majetku** | | **400,00** |
| **Prijaté príspevky** | | **23344,46** |
| príspevky - platené | | 13112,06 |
| príspevky - dávky | | 10232,40 |
| **Príspevky podiel. dane** | | **11171,63** |
| aktuálny rok | | 3336,40 |
| min. období | | 7835,23 |
| **Dotácie** | | **600569,94** |
| Dotácia - UPSVaR klienti | | 593923,42 |
| Dotácia - UPSVaR (ref. mzdy) | | 459,52 |
| Dotácia - zúčt. z minulých rokov | | 6187,00 |
| ***Výnosy spolu*** | | ***646392,77*** |
|  | |  |
|  | |  |

|  |
| --- |
| ***Oprávnené náklady*** |

|  |  |
| --- | --- |
| **1. Spotreba materiálu spolu** | **131498,01** |
| potraviny | 53859,08 |
| krmivo, potreby pre zvieratá | 8742,35 |
| záhrada - osivá, sadenice, zahr. pomôcky | 621,84 |
| nákup zvierat | 63,75 |
| PHL | 9332,27 |
| čistiace,dezinfekčné prostriedky; drogéria | 1596,33 |
| literatúra, časopis, noviny | 450,12 |
| spotrebný drobný materiál | 12644,91 |
| kancelárske potreby | 1046,86 |
| zdravotnícke potreby | 1959,24 |
| prac.náradie, ochr.prostr. a prac.oblečenie | 2014,69 |
| bielizeň | 1395,96 |
| potreby k terapii klientov | 240,05 |
| DHM do 1700 Eur | 19778,21 |
| potreby do kuchyne a jedálne | 4729,41 |
| zariadenie | 3584,14 |
| spotr.mater.na údrž. budov, objektov | 6788,28 |
| spotr.mater.na údrž. strojov a prístrojov | 927,00 |
| spotr.mater.na údrž. dopr. prostr. | 1016,16 |
| spotr.mater.na údrž. Interiéru | 491,71 |
| propán-bután | 32,40 |
| osobná spotreba klientov | 183,25 |
| **2. Spotreba energie** | **15143,91** |
| elektrická energia | 12007,58 |
| vodné a stočné | 2161,13 |
| plyn | 805,20 |
| teplo | 170,00 |
| **3. Opravy a udržiavanie** | **13219,30** |
| budovy | 1616,53 |
| dopr. prostriedky | 8815,68 |
| stroje, prístroje | 2408,28 |
| ostatné | 378,81 |
| **4. Cestovné** | **222,46** |
| **5. Ostatné služby spolu** | **65272,96** |
| nájomné budovy, kancelária | 26635,88 |
| nájomné dopr. prostriedky | 3149,40 |
| dialničná známka, mýto | -10,40 |
| poštovné | 458,80 |
| telefon (pevná linka, mobil) | 1792,21 |
| internet | 533,34 |
| údržba software | 344,91 |
| veterinár | 2562,63 |
| vzdelávanie, predplatné | 1759,04 |
| zdrav. služby-popl. lekári | 372,00 |
| vývoz odpadu | 1656,32 |
| audit, poradenstvo, účtovníctvo | 16186,55 |
| servisné a tec hnické prehliadky | 3250,52 |
| ost. služby | 6184,74 |
| ost. služby - klienti | 397,02 |
| **6. Mzdové náklady** | **278203,63** |
| **7. Odvody zamestnávateľa z miezd** | **96859,98** |
| **8. Tvorba sociálneho fondu** | **1529,20** |
| **9. Zákonné social. náklady** | **3445,08** |
| **10. Daň z nehnuteľnosti** | **1666,31** |
| **11. Ostatné dane a poplatky** | **671,39** |
| **12. Osobitné náklady** | **795,55** |
| **13. Iné ostatné náklady** | **8571,95** |
| bankové poplatky | 846,73 |
| poistné | 7632,22 |
| ostatné náklady | 93,00 |
| **14. Odpisy** | **30666,78** |
| **15. Zost. cena predaného dlhod.hmot. a nehm.majetku** | **0,00** |
| **16. Daň z príjmov** | **119,70** |
| ***Celkom náklady*** | ***647886,21*** |

|  |  |
| --- | --- |
| ***Výsledok hospodárenia*** | ***-1493,44*** |